
PROIECT SCRISOARE DE AȘTEPTĂRI
(ACTUALIZATĂ)
în procesul de recrutare a membrilor Consiliului de Administrație al
Societății MEDSERV MIN S.A.


Prezenta Scrisoare  de așteptări este forma actualizată a Scrisorii de așteptări  aferentă procesului de selecție derulat în anul 2023, elaborată  ca urmare a  vacantării  a unui post de membru în Consiliul de Administrație al Societății MEDSERV MIN S.A.
Ministerul Energiei, în consultare cu acționarul majoritar al Societății MEDSERV MIN S.A. Societatea Complexul Energetic Oltenia S.A., actualizat Scrisoarea de așteptări prin care stabilește performanțele așteptate de la organele de administrare și conducere ale Societății pentru perioada rămasă până la finalizarea mandatului consiliului în funcție, respectiv până la data de 02.10.2027, conform  procedurii de selecție derulate anterior.
Prezentul document a fost elaborat în temeiul prevederilor Ordonanței de Urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare, precum și a H.G. nr. 639/2023 pentru aprobarea Normelor metodologice pentru stabilirea criteriilor de selecție a membrilor consiliilor de administrație/supraveghere ale întreprinderilor publice, de întocmire a listei scurte pentru fiecare post, a clasamentului acestora, a procedurii privind numirile finale, precum și pentru stabilirea unor masuri necesare implementării prevederilor Ordonanței de Urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare (denumită în continuare H.G. nr. 639/2023).
Potrivit art. 1, alin. (1) din Anexa nr. 1b la H.G. nr. 639/2023, „Scrisoarea de așteptări face parte din setul de documente obligatorii cu care începe procesul de selecție a membrilor consiliului pentru întreprinderile publice și este parte din componenta inițială a planului de selecție”, iar alin. (3)  precizează că „Scrisoarea de așteptări cuprinde obiectivele întreprinderii publice, care stau la baza stabilirii criteriilor specifice de selecție a candidaților aflați pe lista scurtă”.
În conformitate cu prevederile art.2, alin. (2) și (3) din Anexa nr. 1b din H.G. nr.639/2023 „Scrisoarea de așteptări conține o sinteză a obiectivelor financiare și nonfinanciare ale societății, stabilite de către autoritatea publică tutelară, în consultare cu acționarii, după caz, reprezentând individual sau împreună minimum 5% din capitalul social al întreprinderii publice” și „ Scrisoarea de așteptări descrie rezultatele generale preconizate, cu indicarea unor valori orientative, care sunt recomandate organelor de administrare și conducere ale întreprinderii publice și recomandă o serie de indicatori de performanță pentru întreprinderea publică”.
Pe baza elementelor din Scrisoarea de așteptări, candidații pentru posturile de membri în Consiliul de Administrație al Societății MEDSERV MIN S.A., selectați și înscriși în Lista scurtă, își prezintă viziunea sau programul privind dezvoltarea întreprinderii publice. Scrisoarea de așteptări va fi adusă la cunoștința persoanelor interesate prin publicarea pe paginile de internet ale Ministerului Energiei,  Agenției pentru Monitorizarea și Evaluarea Performanțelor Întreprinderilor Publice (denumită în continuare AMEPIP), Societății Complexul Energetic Oltenia  S.A. și Societății MEDSERV MIN S.A..
I. INFORMAȚII GENERALE PRIVIND SOCIETATEA
Societatea Medserv Min S.A. a fost înființată în anul 2002 ca societate pe acțiuni cu capital mixt, în conformitate cu prevederile Legii societăților nr. 31/1990, republicată, cu modificările și completările ulterioare, de către Adunarea Generală a Acționarilor a Companiei Naționale a Lignitului Oltenia S.A., prin Hotărârea nr. 7/25.07.2002. Societatea este administrată în sistem unitar de către Consiliul de Administrație. Societatea are sediul social în strada Calea Severinului, nr. 38A, localitatea Tg.-Jiu, județul Gorj, a fost înregistrată la Registrul Comerțului, având numărul J2002000299187 și i-a fost atribuit codul unic de înregistrare nr. 14814475.
Societatea Medserv Min S.A. deține un capital social de 1.219.800 RON, vărsat integral și care reprezintă un număr de 12.198 acțiuni, cu o valoare nominală de 100 RON/acțiune.
Acționarii societății sunt prezentați în tabelul de mai jos:
	Nr.
crt.
	Acționar
	Număr de acțiuni
	Valoare nominală acțiune (RON)
	Cota de participare la beneficii și pierderi

	1
	Societatea Complexul Energetic Oltenia S.A.
	12.004
	100
	98,4%

	2
	Federația Națională Mine Energie
	25
	100
	0,21%

	3
	Uniunea Sindicatelor Miniere Oltenia
	25
	100
	0,21%

	4
	Sindicatul ,, Minerul,, E.M.C. Rovinari -Pinoasa
	25
	100
	0,21%

	5
	Sindicatul Liber E.M.C. Roșia
	25
	100
	0,21%

	6
	Sindicatul Liber Cariera Roșiuța
	23
	100
	0,19%

	7
	Sindicatul Liber Cariera Lupoaia
	21
	100
	0,17%

	8
	Sindicatul Salariaților S.C. Medserv Min S.A.
	50
	100
	0,40%

	
	TOTAL
	12.198
	100
	100%


Domeniul principal de activitate al Societății este Sănătate și asistență socială –  cod CAEN 86, iar obiectul principal de activitate al Societății este Alte activități referitoare la sănătatea umană – cod CAEN 8690, în conformitate cu Clasificarea Activităților din Economia Națională.
Principalele activități secundare desfășurate sunt următoarele:
· Activități de asistență spitalicească – cod CAEN 8610;  
· Activități de asistență medicală generală – cod CAEN 8621; 
· Activități de asistență medicală specializată – cod CAEN 8622; 
· Activități de asistență stomatologică – cod CAEN 8623.
Societatea prestează servicii cu precădere pentru acționarul majoritar, Complexul Energetic Oltenia S.A., veniturile din serviciile prestate către acesta reprezentând un procent de peste 88% din veniturile din exploatare și către Societatea Electrocentrale Craiova S.A., societate desprinsă din CE Oltenia S.A. în urma procesului de divizare din septembrie 2022 – veniturile din serviciile prestate către aceasta reprezentând 5-6% din totalul veniturilor din exploatare.
II. SINTEZA STRATEGIEI GUVERNAMENTALE ÎN DOMENIUL ÎN CARE ACȚIONEAZA ÎNTREPRINDEREA PUBLICĂ
Societatea acționează în nume propriu ca prestator de servicii conform obiectului de activitate, funcționează pe baza de autonomie financiară, nu face parte din strategia guvernamentală sau locală din domeniul de activitate în care operează, nu îndeplinește obligații de serviciu public (nu există obligație și, prin urmare, nu există niciun angajament al autorității publice tutelare de asigurare a compensațiilor corespunzătoare sau de plată a obligației).
III. VIZIUNEA AUTORITĂȚII PUBLICE TUTELARE Șl A ACȚIONARILOR, MISIUNEA Șl OBIECTIVELE ÎNTREPRINDERII PUBLICE
Viziunea autorității publice tutelare (APT) și a principalului acționar pentru Societatea Medserv Min S.A.: 
· administrarea eficientă a patrimoniului și a resurselor societății;
· creșterea cifrei de afaceri și a profitului societății;
· prestarea de servicii de înalta calitate; 
· adaptarea volumului de activitate și implicit a nivelului cheltuielilor la posibile contracții ale activității principalului beneficiar (Societatea Complexul Energetic Oltenia S.A.); 
· diversificarea portofoliului de activități prin identificarea de noi activități si derularea acestora în condiții de eficiență economică; 
· realizarea unor investiții rentabile; 
· aplicarea principiilor de etică, integritate și guvernanță corporativă. 
Misiunea societății Medserv Min S.A. este dată de următoarele ținte: 
· Derularea activității în condiții de eficiență economica; realizarea de profit;  
· Creșterea de la an la an a calității serviciilor prestate și păstrarea unor prețuri competitive pe piața concurențială; 
· Dezvoltarea activităților de bază ale societății prin prospectarea și pătrunderea pe noi piețe și atragerea de clienți noi; 
· Diversificarea portofoliului de activități prin identificarea și dezvoltarea de afaceri noi cu o rată ridicată a profitabilității;  
· Diminuarea creanțelor și a plăților restante și menținerea acestora la o valoare ce tinde spre zero. 
Obiective 
1. Prestarea serviciilor din domeniile de activitate la nivel regional, conform standardelor de înaltă calitate, dezvoltarea infrastructurii, fără a prejudicia resursele naturale limitate, mediul înconjurător, securitatea și sănătatea tuturor partenerilor.
2. Prestarea serviciilor din domeniile de activitate în condiții de regularitate, eficiență, economicitate și eficacitate, cu protejarea resurselor împotriva pierderilor datorate erorii, risipei, abuzului sau fraudei.
3. Asigurarea fiabilității informațiilor interne și externe utilizate în cadrul S.C. Medserv Min S.A. sau difuzate către terți printr-un sistem adecvat și protejarea documentelor împotriva fraudelor (disimularea furtului și distorsionarea rezultatelor).
4.  Dezvoltarea și întreținerea unor sisteme interne și externe de colectare, stocare, preluare, actualizare și difuzare a datelor și informațiilor financiare și de conducere, precum și a unor sisteme și proceduri de informare publice adecvate prin rapoarte periodice.
5. Asigurarea desfășurării activităților societății în conformitate cu obligațiile impuse de legi și de regulamente, precum și cu respectarea politicilor interne.
6. Crearea unei organizații mai flexibile și eficiente care să fie capabilă să se adapteze la schimbările și provocările viitoare.
Indicatori orientativi 
· Creșterea cifrei de afaceri 
· Creșterea calității serviciilor prestate 
· Creșterea portofoliului de clienți 
· Creșterea productivității angajaților 
· Siguranța la locul de muncă

	Nr. crt.
	Denumire indicatori de performanță
	Formula de calcul
	Valori minime stabilite de AMEPIP
	Valori ICP propuse  pentru anul 2024
	Valori ICP propuse  pentru anul 2025
	Valori ICP propuse  pentru anul 2026
	Valori ICP propuse  pentru anul 2026
	

	0
	1
	2
	3
	4
	5
	6
	7
	

	I.
	INDICATORI FINANCIARI
	

	 
	Categoria- Politica de investiții
	

	1
	Rata cheltuielilor de capital
	Cheltuieli de capital/Total active
	4,47
	4,47
	4,50
	4,52
	4,54
	

	2
	Rata cheltuielilor pentru cercetare si dezvoltare
	Cheltuieli  pentru cercetare si dezvoltare/Total active
	0%
	0%
	0%
	0%
	0%
	

	
	Categoria- Finanțare
	

	3
	Rata lichidității curente
	Active curente ( circulante) /Datorii curente
	1,00
	1
	1,2
	1,3
	1,4
	

	4
	Lichiditate imediata
	(Active curente (circulante)-stocuri)/ Datorii curente
	0,80
	0,80
	0,85
	0,90
	0,95
	

	5
	Levierul
	Datorii totale/Active totale
	>0 - <1
	>0 - <1
	>0 - <1
	>0 - <1
	>0 - <1
	

	6
	Datorie vs EBIDTA
	Datorii totale/EBITDA
	>0
	>0
	>0
	>0
	>0
	

	
	Categoria- Operațiuni
	

	7
	Rata de rotație a stocurilor
	Cifra de afaceri neta/Valoarea medie stoc
	35,39
	35.39
	35.40
	35.41
	35.42
	

	8
	Rata de rotație a activelor
	Cifra de afaceri neta/Valoarea medie a tuturor activelor
	1,69
	1,69
	1,70
	1,71
	1,72
	

	9
	Rata de rotație a creanțelor
	Cifra de afaceri netă/[Creanțe la începutul perioadei (T0) + Creanțe la finalul perioadei (T1)/2]
	3,02
	3,02
	3,03
	3,04
	3,05
	

	
	Categoria- Rentabilitate
	

	10
	ROE (Rentabilitatea capitalului propriu)
	Profit net/Valoarea capital propriu
	0,82%
	0,82%
	0,85%
	0,90%
	0,95%
	

	11
	ROA (Rentabilitatea activelor)
	Profit net/Total active
	0,71%
	0,71%
	0,72%
	0,73%
	0,74%
	

	12
	Marja din profit din exploatare
	Profit din exploatare/Cifra de afaceri neta
	3,66%
	3,66%
	3,70%
	3,75%
	3,80%
	

	13
	Marja de profit net
	Profit net/Cifra de afaceri neta
	3,06%
	3,06%
	3,07%
	3,08%
	3,09%
	

	14
	Rata anuala de creștere/scădere a profitului/ pierdere
	(Profit net perioada curenta T1-  Profit net perioada anterioaraT0)/Profit net perioada anterioaraT0
	47,44%
	5%
	6%
	7%
	8%
	

	15
	Rata de creștere a cifrei de afaceri
	(Cifra de afaceri neta curenta- Cifra de afaceri neta anterioara)/Cifra de afaceri neta anterioara
	2,48%
	2,48%
	2,50%
	2,52%
	2,54%
	

	
	Categoria- Rata de distribuție a profitului sub forma de dividende
	

	16
	Rata de plata a dividendelor
	dividende plătite_t/Profit net_t
	50,00%
	50,00%
	50,00%
	50,00%
	50,00%
	

	
	TOTAL ICP FINANCIARI
	 
	 
	 
	 
	 
	 
	

	II.
	 INDICATORI NEFINANCIARI
	

	
	Indicatori referitori la angajați
	

	17
	Numărul mediu de ore de formare per angajat
	Total număr de ore de formare_t/Număr total de angajați_t
	18
	18
	18
	18
	18
	

	18
	Instituirea unui sistem de siguranța a angajaților
	Confirmarea instituirii sistemului
	DA
	DA
	DA
	DA
	DA
	

	19
	Numărul de instruiri în materie de siguranță
	Numărul total de instruiri în materie de siguranță care s-au realizat pe parcursul anului
	4
	4
	4
	4
	4
	

	20
	Frecventa totala a vătămărilor (accidentarilor) înregistrate
	 (Numărul de accidente înregistrat_t * 1.000.000)/Numărul total de ore lucrate de către toți angajații_t
	0
	0
	0
	0
	0
	

	21
	Frecventa  vătămărilor (accidentarilor) grave
	 (Numărul de accidente grave_t * 1.000.000)/Numărul total de ore lucrate de către toți angajații_t
	0
	0
	0
	0
	0
	

	
	Indicatori legați de inovare
	

	22
	Numărul de brevete per 100 de angajați
	 (Număr brevete_t * 100)/Numărul total angajați_t
	monitorizare
	monitorizare
	monitorizare
	monitorizare
	monitorizare
	

	23
	Numărul de brevete în ultimii 3 ani la o suta de angajați
	 (Număr de noi brevete obținute în ultimii 3 ani_t *100)/Numărul total angajați_t
	monitorizare
	monitorizare
	monitorizare
	monitorizare
	monitorizare
	

	24
	Ponderea vânzărilor de servicii si produse noi
	 Vânzări de servicii și produse noi_t/Total vânzări_t
	monitorizare
	monitorizare
	monitorizare
	monitorizare
	monitorizare
	

	
	Indicatori legați de egalitate de gen
	

	25
	Diferența de remunerare intre angajații de sex feminin  si cei de sex masculin                                                                                                                  
	Salariul mediu lunar al angajaților de sex masculin_t – Salariul mediu lunar al angajaților de sex feminin_t/Salariul mediu lunar al angajaților de sex masculin_t
	0%
	0%
	0%
	0%
	0%
	

	26
	Rata cadrelor superioare de conducere de sex feminin
	Numărul total al femeilor care ocupă poziții de director_t/Numărul total de directori_t
	30%
	30%
	30%
	30%
	30%
	

	
	Indicatori de mediu
	

	27
	Consumul de energie
	Consum total de energie
	-1,30%
	-1,30%
	-1,31%
	-1,32%
	-1,33%
	

	28
	Emisiile din domeniul de aplicare 1
	 Emisiile direct generate de instalațiile companiei_t
	-5,78%
	N/A
	N/A
	N/A
	N/A
	

	29
	Emisiile din domeniul de aplicare 2
	Emisiile indirect generate provenite din achiziția energiei_t
	-0,80%
	N/A
	N/A
	N/A
	N/A
	

	
	Indicatori referitori la clienți
	

	30
	Rata de retenție a clienților
	 (număr de clienți_t – număr de clienți noi_t)/număr de clienți_t-1
	56,82%
	56,82%
	56,83%
	56,84%
	56,85%
	

	31
	Scorul de satisfacție al clienților
	total număr evaluări de 4 și 5_t/total număr evaluări_t-1
	83,00%
	83,00%
	84,00%
	85,00%
	86,00%
	

	32
	Cota de piață
	Vânzări_t/Total vânzări industrie clasificată conform CAEN_t
	0,18%
	0,18%
	0,19%
	0,20%
	0,21%
	

	
	Indicatori legați de guvernanță corporativă
	

	33
	Rata membrilor independenți în consiliul de administrație
	Numărul total de membri neexecutivi și independenți în consiliul de administrație_t/Numărul total de membri din consiliul de administrație_t 
	> 50%
	> 50%
	> 50%
	> 50%
	> 50%
	

	34
	Rata de  participare la reuniunile consiliului de administrație
	(Suma numerelor i=1 până la N_t)Numărul de participanți la reuniunile consiliului de administrație/Numărul total de membri ai consiliului de conducere_t * N_t
	100%
	100%
	100%
	100%
	100%
	

	35
	Rata membrilor de sex feminin în consiliul de administrație
	Numărul total al femeilor din consiliul de administratie_t/Numărul total de membri în consiliul de administratie_t
	33,33%
	33,33%
	33,33%
	33,33%
	33,33%
	

	36
	Ponderea componentelor fixe în remunerarea directorilor executivi
	Valoarea componentelor fixe din pachetul de remunerare_t/Valoarea totală a pachetului de remunerare_t
	66,67%
	66,67%
	66,67%
	66,67%
	66,67%
	

	37
	Ponderea componentelor variabile în remunerarea directorilor executivi
	Valoarea componentelor variabile din pachetul de remunerare_t/Valoarea totală a pachetului de remunerare_t
	0
	0
	0
	0
	0
	

	38
	Valoarea totala a pachetului de remunerare
	Valoarea totală a pachetului de remunerare
	cu respectare legislației în vigoare
	cu respectare legislației în vigoare
	cu respectare legislației în vigoare
	cu respectare legislației în vigoare
	cu respectare legislației în vigoare
	

	39
	Numărul de reuniuni ale consiliului de administrație
	Numărul ședințelor consiliului de administrație susținute de-a lungul anului_t
	4
	12
	12
	12
	12
	

	40
	Stabilirea politicilor de gestionare a riscurilor
	Confirmarea stabilirii politicilor
	DA
	DA
	DA
	DA
	DA
	

	
	Indicatori orientați către crearea de locuri de muncă
	

	41
	Număr de angajați cu echivalent norma întreagă
	Numărul total de ore lucrătoare pentru toți angajații conform contract_t/Numărul de ore lucrătoare pentru un angajat care lucrează cu normă întreagă_t
	monitorizare
	monitorizare
	monitorizare
	monitorizare
	monitorizare
	

	42
	Noi locuri de munca adăugate în cursul anului
	Numărul de angajați cu echivalent normă întreagă
	monitorizare
	monitorizare
	monitorizare
	monitorizare
	monitorizare
	

	43
	Procent de angajați cu handicap
	Numărul de angajați cu handicap recunoscute administrativ_t
	cu respectare legislației în vigoare
	cu respectare legislației în vigoare
	cu respectare legislației în vigoare
	cu respectare legislației în vigoare
	cu respectare legislației în vigoare
	

	
	Indicatori specifici
	

	44
	Stabilirea politicii de management al deșeurilor pe baza principiilor de igienă și protecție a persoanelor și a mediului
	Confirmarea stabilirii politicilor 
	 
	DA
	DA
	DA
	DA
	

	45
	Respectarea regulilor de confidențialitate și anonimat în gestionarea datelor pacientului
	Confirmarea existenței unor proceduri în acest sens
	 
	DA
	DA
	DA
	DA
	

	46
	Stabilirea politicii de securitate și igiena a spațiilor și echipamentelor
	Confirmarea stabilirii politicilor 
	 
	DA
	DA
	DA
	DA
	

	47
	Stabilirea politicii de gestionare a riscului generat de aparatele, instrumentele și dispozitivele medicale
	Confirmarea stabilirii politicilor
	 
	DA
	DA
	DA
	DA
	

	48
	Stabilirea politicii de calitate pe baza nevoilor pacienților
	Confirmarea stabilirii politicilor 
	 
	DA
	DA
	DA
	DA
	

	49
	Respectarea intimității și demnității pacientului în timpul îngrijirilor acordate
	Confirmarea existenței unor proceduri în acest sens
	 
	DA
	DA
	DA
	DA
	



IV. 
V. ÎNCADRAREA ÎNTREPRINDERII PUBLICE
Societatea Medserv Min S.A. este o întreprindere publică în sensul OUG nr. 109/2011 ce creează valoare economică și care acționează ca o companie cu scop comercial, având ca domeniu principal de activitate: Sănătate și asistență socială –  cod CAEN 86, iar obiectul principal de activitate al Societății este Alte activități referitoare la sănătatea umană – cod CAEN 8690.
VI. AȘTEPTĂRI ÎN CEEA CE PRIVEȘTE POLITICA DE DIVIDENDE
Așteptările cu privire la  politica de dividende aplicabilă societății Medserv Min S.A. sunt în conformitate cu prevederile Ordonanței Guvernului nr. 64/2001 privind repartizarea profitului la societățile naționale, companiile naționale și societățile comerciale cu capital integral sau majoritar de stat, precum și la regiile autonome. 
Politica de repartizare a dividendelor va avea în vedere diferitele nevoi de investiții care vor fi acoperite și din surse proprii, având implicații asupra profitului de repartizat. 
Politica companiei este de a distribui dividende anual, propunerea de repartizare către acționari fiind de 50% din rezultatul net dacă prin legi speciale nu se prevede altfel, diferența fiind utilizată pentru surse proprii de finanțare în vederea realizării programului de investiții. Se va urmări creșterea pe termen lung a valorii companiei și, implicit, a valorii dividendului. 
Plata dividendelor se va face în maxim 60 de zile de la termenul prevăzut de lege pentru depunerea situațiilor financiare anuale. Politica de dividende va fi una responsabilă, prudentă și predictibilă, adecvată situației specifice a societății și care să respecte și nevoile investiționale de dezvoltare ale acesteia.
VII. AȘTEPTĂRI PRIVIND POLITICA DE INVESTIȚII
Așteptarea APT și a acționarului majoritar cu privire la politica de investiții a societății Medserv Min S.A. este aceea de adoptare de către aceasta, a unei politici de investiții prudentă prin utilizarea eficientă a surselor de investiții și dotarea cu echipamente tehnologice performante, utile desfășurării unei activități eficiente din punct de vedere economic. 
Finanțarea și realizarea lucrărilor de investiții se face cu respectarea legislației în vigoare privind inițierea, fundamentarea, promovarea și aprobarea investițiilor publice. 
Organele de conducere și administrare trebuie să adopte politici de investiții eficiente, bazate pe criteriul rentabilității. 
Principalele direcții de acțiune pentru atingerea obiectivelor în conformitate cu politica de investiții a Societății vizează:  
· identificarea surselor necesare finanțării investițiilor;  
· efectuarea de analize cost-beneficiu anterior demarării unei investiții;  
· luarea deciziei privind efectuarea unei investiții, atunci când pe baza analizei cost-beneficiu s-a constatat că respectiva investiție deține potențial de a genera profit.
VIII. AȘTEPTĂRILE AUTORITĂȚII PUBLICE TUTELARE Șl ALE ACȚIONARILOR CU PRIVIRE LA COMUNICAREA CU ORGANELE DE ADMINISTRARE și CONDUCERE
Relațiile și comunicarea dintre acționari și organele de administrare și conducere ale societății se vor realiza în conformitate cu prevederile Legii societăților nr. 31/1990, cu 7 modificările și completările ulterioare, cu OUG nr. 109/2011, cu modificările și completările ulterioare și cu Actul Constitutiv al societății. 
Principalele responsabilități de raportare ale Consiliul de Administrație către acționari vor avea în vedere: 
· raportul anual al administratorilor;  
· raportul de audit anual;  
· situațiile financiare anuale;  
· raportul semestrial al administratorilor;  
· raportările contabile semestriale;
· rapoarte trimestriale privind activitatea economico-financiară a Societății. 
În situația în care membrii Consiliului de Administrație au indicii că anumite evenimente vor conduce la devieri semnificative de la indicatorii de performanță stabiliți prin Planul de administrare, aceștia au obligația de a notifica acționarii, după caz, în cel mai scurt timp posibil, de la intrarea în posesie a respectivelor indicii. Devierile nesemnificative vor fi prezentate și explicate în cadrul rapoartelor trimestriale. Pentru o comunicare și informare transparentă către toate părțile interesate, bunele practici de guvernanță corporativă prevăd ca administratorii societății să desfășoare o activitate transparentă și să se asigure de publicarea pe pagina web a societății a tuturor informațiilor publice prevăzute de legislația aplicabilă. 
Principalele responsabilități de raportare ale Directorilor către Consiliul de Administrație vor avea în vedere:
· raportul anual;
· rapoarte trimestriale privind activitatea economico-financiară a societății (raportul va prezenta informații privind execuția mandatului său, schimbările semnificative în situația afacerilor și în aspectele externe care ar putea afecta performanța societății sau perspectivele sale strategice).
IX. AȘTEPTĂRILE AUTORITĂȚII PUBLICE TUTELARE Șl ALE ACȚIONARILOR PRIVIND CALITATEA Șl SIGURANȚA SERVICIILOR OFERITE DE ÎNTREPRINDEREA PUBLICĂ
Acționarii acordă o atenție deosebită calității serviciilor prestate către terți.
Serviciile Societății trebuie să fie orientate către îndeplinirea tuturor cerințelor și așteptărilor îndreptățite ale părților interesate, doar dacă acest lucru nu este de natură să afecteze interesele Societății și ale acționarilor.
Societatea trebuie să dezvolte o cultură a responsabilității sociale bazată pe etică în afaceri, echitate socială și economică, tehnologii prietenoase cu mediul, corectitudine în relațiile de muncă și integritate. De asemenea, Societatea trebuie să aibă în vedere un program pe termen mediu/lung cu privire la protecția mediului înconjurător și la gestionarea rațională a resurselor.
Societatea va respecta prevederile legale în vigoare aplicabile în domeniile de activitate și va urmări implementarea și îmbunătățirea permanentă a Sistemului de Management Integrat. De asemenea societatea urmărește realizarea obiectivelor de performanță și strategice în ceea ce privește îmbunătățirea continuă a calității serviciilor prestate prin anticiparea nevoilor și așteptărilor utilizatorilor, orientarea serviciilor către utilizatori și asigurarea calității acestora la nivelul corespunzător normelor Uniunii Europene..
Consiliul de administrație și conducerea executivă vor trebui să asigure menținerea și dezvoltarea Sistemului de Controlului Intern Managerial (SCIM), în conformitate cu Ordinul Secretarului General al Guvernului nr. 600/2018, privind aprobarea Codului controlului intern managerial al entităților publice.
X. AȘTEPTĂRI în DOMENIUL ETICII, INTEGRITĂȚII și GUVERNANTEI CORPORATIVE
APT și acționarul majoritar se așteaptă să se acorde o importanță deosebită aplicării Codului de etică care stabilește principiile și standardele de conduită și reglementează situațiile privind conflictele de interese la nivelul Societății. 
De asemenea, în cadrul societății există un Regulament de Organizare și Funcționare și un Regulament Intern care exprimă angajamentele și responsabilitățile de natură etică a conducerii societății și a personalului angajat cu privire la managementul afacerilor și desfășurarea activităților curente. 
Medserv Min S.A. dorește să mențină și să dezvolte o relație bazată pe încredere cu toate părțile interesate, respectiv cu toți partenerii contractuali, cu instituțiile publice locale și centrale precum și cu autoritățile cărora se subordonează.
Membrii Consiliului de Administrație, Directorul General și Directorul Financiar își vor exercita mandatele cu prudență și diligență, îndeplinind toate actele necesare pentru realizarea obiectului de activitate al societății. în desfășurarea activității, membrii Consiliului de administrație și Directorii se vor conforma cu principiile de etică și integritate menționate în legislația aplicabilă societăților comerciale în general și a întreprinderilor publice, în special.
Consiliul de administrație va trebui să stabilească direcții clare de dezvoltare strategică a Societății și să se asigure că resursele acesteia sunt alocate eficient.
Consiliul de administrație va elabora reglementări corporative precum și alte reglementări interne specific menționate de legislația aplicabilă.
Majoritatea membrilor Consiliului de administrație trebuie să fie membri neexecutivi și independenți. Criteriile de independență sunt cele conform prevederilor legale aplicabile societăților.
Consiliul de administrație va delega competențele de conducere a societății, în condițiile și limitele prevăzute de lege și Actul constitutiv al Societății.
Consiliul de administrație se va întruni ori de câte ori este necesar, însă cel puțin o dată pe lună. Ședințele Consiliului de administrație vor fi urmate de hotărâri care vor conține toate deciziile luate. Organizarea executării și, după caz, executarea hotărârilor Consiliului de administrație, va fi asigurată prin grija Directorului General.
În cadrul Consiliului de administrație se vor constitui comitete consultative. Aceste comitete consultative se vor convoca periodic și vor pregăti rapoarte de activitate în consecință.
În ceea ce privește sistemul de audit și control intern, structura de audit intern va raporta Comitetului de Audit constituit la nivelul Consiliului de Administrație. În acest sens, Comitetul de Audit va asista Consiliul în scopul de a se asigura că Societatea menține sisteme corespunzătoare de raportare financiară, audit intern și extern, control intern, conformitate și gestiune a riscului.
Așteptările nefinanciare ale acționarilor vizează, dar fără a se limita la:
· optimizarea procesului de implementare a principiilor de guvernanță corporativă, etică și integritate;
· elaborarea și implementarea de strategii sustenabile;
· asigurarea unui management responsabil, strategii sustenabile și menținerea certificării Managementului integrat Calitate-Mediu, Sănătate și Securitate Ocupațională;
· creșterea satisfacției clienților, partenerilor de afaceri, furnizorilor și calității serviciilor prestate;
· îmbunătățirea procesului de formare, instruire și dezvoltare profesională a personalului;
· optimizarea modelului de politică de responsabilitate socială;
· consolidarea și diversificarea relațiilor de cooperare și colaborare atât în plan intern cât și extern;
· îmbunătățirea procesului de comunicare generală, internă și externă, de comunicare corporativă a societății, precum și a capitalului de imagine; implementarea și optimizarea procesului privind managementul riscurilor.



